laion/Wikipedia-Exotic huggingface dataset:
Paul Landers

Paul H. Landers (sünninimega Heiko Paul Hiersche; sündinud 9. detsembril 1964) on saksa muusik ja industrial metal-bändi Rammstein kitarrist. Landers sündis Ida-Saksamaal ning elas lapsena lühikest aega Moskvas, Venemaal. Ta oli abielus Nikki Landersiga 1984–1987 ning abielludes võttis endale naise perekonnanime, peale lahutust jättis ta perekonnanime samaks. Paulil on poeg Emil Reinke ja noorem tütar.
Drabeši

Drabeši (vanasti ka Drabešu muiža) on küla (vidējciems) Lätis Cēsise piirkonnas Drabeši vallas. Aastail 2000–2021 kuulus küla Amata piirkonda. Drabeši asub valla keskosas merepinnast 145 meetri kõrgusel Āraiši järve ja maantee A2 vahel. Küla jääb valla keskusest Ausmasest 2 jag Riiast 80 kilomeetri kaugusele. Drabeši on kujunenud endise Drabeši mõisa (Drobbusch) hoonetekompleksi juurde. Külas asub internaatpõhikool, sinna jäävad Drabešu skola ja Drabeši bussipeatus. Kultuurimälestistest on riikliku kaitse all Drabeši mõisa vesiveski ja möldri maja, lisaks veel häärberi kaks ahju ning kamin-ahi, ja Vāvere kõrts, sealhulgas kutsarimajake ning kõrtsihoone. Küla jääb Āraiši muuseumpargi ajaloolise hoonestu kaitsevööndisse ja Gauja rahvusparki. 2015. aastal oli külas 115 elanikku, 2019. aastal 99. Läti Ruumiandmete Agentuur Autotransporta direcija Autotransporta direcija "Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts". Originaali arhiivikoopia seisuga 26. august 2021. Vaadatud 30. juulil 2019. Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Bille

Bille (vanasti ka Billes manufaktūra) on küla (vidējciems) Lätis Cēsise piirkonnas Drabeši vallas. Aastail 2000–2021 kuulus küla Amata piirkonda. Bille asub valla lõunaosas merepinnast 110 meetri kõrgusel Amata jõe kaldal maantee A2 ääres. Küla jääb valla keskusest Ausmasest 3 ja Riiast 78 kilomeetri kaugusele. Bille on kujunenud endise Bille riidevabriku hoonetekompleksi juurde. Aastal 1876 avati seal esimene turbiiniga hüdroelektrijaam Lätis, mis varustas elektriga sealset riidevabrikut. Bille lähistel paiknev Melturi raudteepeatus kandis varem Bille raudteepeatuse nime. Külas asub Melturi bussipeatus. Külas asuv Kalnasmīdi allikas on looduskaitse all. Aastal 2015 oli külas 172 elanikku, aastal 2019 oli elanikke 162. Läti Ruumiandmete Agentuur "IS Mantojums". Originaali arhiivikoopia seisuga 5. august 2021. Vaadatud 1. novembril 2020. Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Downtown (Jersey City)

Downtown on New Jersey linna kesklinn, mis jaotub ajalooliseks keskuseks Historic Downtown ja Hudsoni jõeäärseks kalda-alaks Waterfront. Jersey City kõrgeimad hooned Downtown Manhattan  Downtown (Jersey City) – pildid, videod ja helifailid Wikimedia Commonsis
Karbus

Karbusel on mitu tähendust: karbus ehk peakott on Hiiu murrakus nii meeste kui naiste õlgu kattev peakate. karbus ehk läkiläki on mitmetes murrakutes karusnahkse talvemütsi teine nimetus. Karbus on ka perekonnanimi.
Peakott

Peakott (Hiiumaal ka karbus) oli nii meeste kui ka naiste õlgu kattev peakate. Peakott oli keskajal kogu Euroopas kasutusel. Seda kanti peamiselt halva ilmaga, aga ka kaitseks sääskede eest. Eestis kandsid peakotte viimati 19. sajandi keskpaiku Hiiumaa naised. Peakott valmistati tumepruunist või mustast villasest riidest. Selle peaosa õmmeldi kokku kolmnurksetest siiludest, õlgu kattev osa õmmeldi kahest trapetsikujulisest tükist. Att Eesti rahvakultuuri leksikon. 2000. Koostanud Ants Viires. Tallinn: Eesti Entsüklopeediakirjastus. Lk 199. Peakott Eesti Muuseumide Infosüsteemis
Pahanani keel

Pahanani keel on Austroneesia keelte hulka kuuluv keel. Seda kõneldakse peamiselt Filipiinidel Luzoni saare põhjaosas. Kõnelejaid on umbes 1700. http://www.eki.ee/knab/lgv/anwpn.htm https://glottolog.org/resource/languoid/id/agta1234
Kylie Masse

Kylie Jacqueline Masse (sündinud 18. jaanuaril 1996 LaSalles Montréalis) on Kanada ujuja, kahekordne maailmameister. Ta on spetsialiseerunud seliliujumise distantsidele. Masse sai 2016. aasta suveolümpiamängudel Rio de Janeiros pronksmedali 100 m seliliujumises. Ta on kahekordne maailmameister 100 m seliliujumises. Esimest korda tuli Masse maailmameistriks 2017. aasta ujumise maailmameistrivõistlustel Budapestis ja temast sai ujumises esimene selle tiitliga Kanada naine. 2019. aastal sai temast esimene Kanada naine, kes tuli veel teistki korda maailmameistriks – 2019. aasta ujumise maailmameistrivõistlustel Gwangjus. 2017. aasta juulis ujus Masse uue maailmarekordi 100 m seliliujumises (ületades kaheksa aasta vanuse maailmarekordi), mis püsis tema nimel kuni juulini 2018. aastal. Masse võitis 2018. aasta Rahvaste Ühenduse mängudel kuldmedali 100 m ja 200 m seliliujumises, püstitades mõlemal üritusel mängude rekordi ja lõpetades mängud hõbedaga 50 m seliliujumises. Ta on ka Kanada rekordi omanik 100 m seliliujumises. Masse võitis kulla 100 m seliliujumises 2015. aasta suveuniversiaadil ning oli Toronto ülikoolis aasta ujuja 2015. aastal.
Inglise patsient

"Inglise patsient" ("The English Patient") on Michael Ondaatje romaan, mis ilmus 1992. aastal. See räägib neljast erinevast inimesest, kes saavad kokku Itaalias Teise maailmasõja ajal. Romaan sai Bookeri auhinna. Romaanist valmis 1996. aastal Anthony Minghella lavastatud film.
Carter Ashton

Carter David Ashton (sündinud 1. aprillil 1991 Winnipegis, Manitobas) on Kanada jäähokimängija, kes mängib Rootsi kõrgliiga klubis Leksands IF ründajana paremäärel. 2014. aastal valis Tampa Bay Lightning ta NHL-i draft '​is 29. valikuna. Enne seda mängis ta Western Hockey League'i klubides. NHL-is tegi ta debüüdi Toronto Maple Leafsi meeskonnas 7. märtsil 2012 mängus Pittsburgh Penguinsi vastu. Ta mängis Maple Leafsis kokku kolmel hooajal, kuid veetis suurema osa ajast American Hockey League'i klubides. 2015. aastal suundus ta KHL-i, liitudes Nižni Novgorodi Torpedoga, kus mängis kaks hooaega. Hooajal 2017–18 mängis ta Toljatti Ladas ja hooajal 2018–19 Tšerepovetsi Severstalis. 2019. aastal liitus ta Riia Dinamoga. 2020. aasta detsembris siirdus ta Leksandsi. 2011. aastal võitis ta Kanada kuni 20-aastaste koondisega juunioride maailmameistrivõistlustel hõbemedali. Tema isa Brent Ashton mängis NHL-is aastatel 1979–1993 kokku kaheksa klubi meeskonnas. https://www.eliteprospects.com/player/21033/carter-ashton (vaadatud 21.5.2021) Carter Ashton hockeydb.com lehel Carter Ashton KHL-i kodulehel
Maailmalinn

Maailmalinn ehk globaalne linn (inglise keeles global city) on suurlinn või pealinn, mis on suuremal või vähesemal määral ülemaailmse majandusvõrgu põhisõlmeks. Mõiste pärineb geograafiast ja linnauuringutest vastavalt ideele, et globaliseerumine luuakse, hõlbustatakse ja viiakse ellu strateegilistes geograafilistes kohtades vastavalt hierarhiale, mis on oluline globaalse rahandus- ja kaubandussüsteemi toimimiseks. Eesti pealinn Tallinn kuulub gammataseme maailmalinnade hulka, mis ühendavad väiksemaid regionaalseid piirkondi maailma majandusse. Järgnevalt on loetletud maailmalinnad 2018. aasta arvestuse järgi (Globalization and World Cities Research Networki andmetel). Alfataseme linnad on ühendatud maailmamajanduse suuremate majandusriikide ja -piirkondadega. London New York Beetataseme linnad seovad mõõdukaid majanduspiirkondi maailmamajandusega. Ateena Atlanta Auckland Bangalore Boston Bukarest Kairo Chengdu Dallas Doha Düsseldorf Hamburg Hangzhou Hanoi Hồ Chí Minh Kopenhaagen Lima Perth Tel Aviv Vancouver Abu Dhabi Beirut Berliin Brisbane Calgary Cape Town Caracas Casablanca Chennai Denver Karachi Kiiev Al-Kuwayt Lagos Manama Minneapolis Montevideo Nairobi Nanjing Oslo Philadelphia Rio de Janeiro Sofia Tianjin Wuhan Zagreb Almatõ Antwerpen Belgrad Birmingham Bratislava Changsha Chongqing Dalian Dhaka Edinburgh Genf George Town Helsingi Jeddah Jinan Kampala Lyon Manchester Monterrey Nikosia Panama City Port Louis Qingdao Quito San José San Juan San Salvador Seattle Shenyang Stuttgart Suzhou Tunis Valencia Xiamen Gammataseme linnad seovad väiksemaid majanduspiirkondi maailmamajandusega. Accra Adelaide Cleveland Colombo Dar es Salaam Detroit Glasgow Guatemala City Guayaquil Harare Hyderabad Lahore Muscat Osaka Pune Riia Rotterdam Xi'an Zhengzhou Ahmedabad Alžiir Amman Ankara Asunción Austin Bakuu Baltimore Belfast Bilbao Bristol Charlotte Guadalajara Hefei Islamabad Kolkata Kunming La Paz Ljubljana Luanda Lusaka Peterburi Phoenix Porto San Diego San Jose Santo Domingo St. Louis Tàiyuán Tallinn Tampa Thbilisi Tegucigalpa Torino Vilnius Wellington Belo Horizonte Curitiba Durban Fuzhou Johor Bahru Köln Maputo Medellín Milwaukee Minsk Nantes Nashville Orlando Ottawa Penang Phnom Penh Poznań Sacramento San Antonio Tirana Wrocław Yangon Maailmaküla
Tainod

Tainod ehk Taíno-indiaanlased [ta'iino] olid Haiti saare, Puerto Rico (taino keeles Borikén), Jamaica ning Kuuba idaosa põliselanikud, kes kuulusid aravakkide hulka. Paljude teadlaste arvates on tainod genotsiidi ja haiguste tagajärjel välja surnud, kuid mõned põliselanike grupid peavad ennast siiani tainodeks. Kui Christoph Kolumbus 1492 Haiti saarele saabus, oli seal viis tainode kuningriiki, millest igaühte valitses kuningas (cacique), kellele anti andamit. Tainod olid sõjajalal kariibidega, kuid said nähtavasti hästi läbi siboneidega. Hispaanlaste vallutuse ajal elas suuremates tainode asulates umbes 3000 inimest. Tüüpilise tainode küla (yucayeque) keskel oli tasane õu (batey), kus mängiti mänge ja peeti pühasid. Seda õue ümbritsesid majad. Tainod mängisid tseremoniaalset kummipalliga pallimängu, milles olid võistlevad võistkonnad (10 kuni 30 mängijat võistkonnas). Võitjatele tõi see mäng head saaki ja terveid lapsi. Ühiskond jagunes neljaks põhiklassiks: 1) naboria 'd (töölised) 2) nitaíno 'd (allpealikud) 3) bohique 'd (ülikud ja preestrid) 4) cacique 'd (kuningad) Tavalised inimesed elasid pikkades ümmargustes majades (bohío 'des), mis ehitati puitpostidest, põimitud õlgedest ja palmilehtedest. Sellises majas elas sageli 10–15 perekonda. Cacique 'd elasid samalaadse ehitusega nelinurksetes hoonetes, millel olid puidust eeskojad.
Brandon McMillan

Brandon McMillan (sündinud 22. märtsil 1990 Deltas, Briti Columbias) on Kanada jäähokimängija, kes mängib Šveitsi kõrgliiga klubis HC Ambrì-Piotta ründajana vasakäärel. Ta alustas klubikarjääri Western Hockey League'i klubis Kelowna Rockets. 2008. aastal valis Anaheim Ducks ta NHL-i draft '​is 85. valikuna. NHL-is debüteeris ta Ducksi meeskonnas hooajal 2010–11. NHL-is on ta mänginud veel Arizona Coyotesis (hooaegadel 2013–14 ja 2014–15) ning Vancouver Canucksis (hooajal 2014–15). 2015. aastal suundus ta Euroopasse. Hooajal 2015–16 mängis ta Saksamaa kõrgliiga klubis ERC Ingolstadt. Aastatel 2016–201 mängis ta KHL-is. Esimesel hooajal mängis ta KHL-is Zagrebi Medveščaki ja Nižni Novgorodi Torpedo meeskonnas. 2017. aasta juulis liitus ta Riia Dinamoga. Hooaja 2019–20 teises pooles mängis ta Omski Avangardis. 2020. aasta novembris sõlmis ta üheaastase lepingu Nižnekamski Neftehimikiga. 2021. aasta septembris liitus ta HC Ambrì-Piottaga. 2008. aastal tuli McMillan Kanada kuni 18-aastaste koondisega omavanuste maailmameistriks ja võitis 2010. aastal Kanada kuni 20-aastaste koondisega juunioride maailmameistrivõistlustel hõbemedali.  Brandon McMillan – pildid, videod ja helifailid Wikimedia Commonsis Brandon McMillan hockeydb.com lehel Brandon McMillan KHL-i kodulehel
Kloostervõlv

Kloostervõlv ehk kloostrivõlv on poolringikujulise ristlõikega võlvitüüp, mille puhul ristuvad võlvi lagipunktis kaarjad pinnad, mis kujult on nagu silindervõlvi kolmnurkse kujuga lõigud. Võlvi siilud toetuvad võlvi külgi sulgedes kandeseinale, mitte nurkadesse. Kloostervõlv on kahe silindervõlvi ristumisel tekkiv nende ruumide ühisosa. Võlvi iga horisontaalselt tehtud lõige on nelinurkse (või polügonaalse) kujuga. Erinevalt ristvõlvist, mille puhul võlvisiilude lõikumisjooned võlvi diagonaalidel eenduvad nurgaga siseruumi suunas, on kloostervõlvi võlvisiilude liitumisjooned ruumi suhtes nõgusad. Kõige enam esineb kloostervõlvi kaheksanurkse põhiplaaniga ehitisi kroonivatel kuplitel, eriti nelitiskuplitel eelromaani ja romaani ehitistel, nagu Aacheni lossikabel ja Saksamaa romaani katedraalid (Speyeri toomkirik, Wormsi toomkirik, Mainzi toomkiriku idapoolne kuppel). Aacheni toomkiriku keskkuppel Speyeri toomkiriku nelitiskuppel Cluny kloostrikiriku transeptitorni kaheksatahuline kuppellagi Firenze toomkiriku keskkuppel Ristvõlv Domikaalvõlv Kunstileksikon. Eesti Klassikakirjastus, 2001 Klostergewölbe. – LMU München. – projekte.kunstgeschichte.uni-muenchen.de Kloostervõlv -- R. Paris, E. End. Kunstileksikon
Peapael

Peapael on kitsas peakate, mida kantakse lahtiste juuste kinnihoidmiseks või ehtena. Eestis kanti seda arvatavalt juba esiaja lõpust peamiselt neidude peaehtena. 19. sajandil kanti peapaela põhiliselt Lõuna-Eestis ja Saaremaal, vähem Lääne-Eestis. Peapael punuti värvilistest lõngadest või kooti kirivöötehnikas. See oli kuni 2 cm laiune ja selle otsad sõlmiti kokku kuklas. Saaremaal kinnitati peapael haagi või nööbiga. Mulgimaal olid pääpaelad võrukujuliselt kokku õmmeldud, nende kuklaosas rippus seljale umbes 30 cm pikkune lopsakas tutt. Eesti rahvakultuuri leksikon. 2000. Koostanud Ants Viires. Tallinn: Eesti Entsüklopeediakirjastus. Lk 199. Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 139. Peapael, Eesti Rahva Muuseum
Oksornament

Oksornament ehk oksastik (saksa keeles Astwerk, inglise keeles branch tracery, branchwork; prantsuse keeles bois mort, branchage) on hilisgooti ornament, mis koosneb naturalistlikult kujutatud põimunud, kärbitud lehtedega okstest. Võib esineda ehisraamistiku asemel portaalidel, kantslitel, baldahhiinidel, võlviroietel. Eriti Saksamaa ja Kesk-Euroopa hilisgootikas. Oksornament oli levinud motiiv 15. sajandi viimasest veerandist kuni 16. sajandi esimese veerandi lõpuni. Kui see arhitektuurist kadus, jäid jämedad oksad väikeste oksaköntidega ornamendina laialt kasutatavaks väikekunstides renessansis ja manerismiperioodil. Ajaloolisi stiile idealiseerival romantismiperioodil 19. sajandil elas oksornament läbi uue tõusu, leides kujutamist isegi nõudel, pildiraamidel ja vääriskivide raamistuses. Ulmi toomkiriku portaal, 1475 15. sajandi, arvatavasti Strassburgis loodud portaal, nüüd Bode-Museumis Berliinis Oksornament arhitektuurse raamina Albrecht Düreri puulõikel (1504) Rothenburgi Jakobi kiriku Püha Vere altar (Tilman Riemenschneider, 1501/1505) Ingolstadti Liebfrauenmünster, ripproietega ripp-päis Jakobi kabeli laes Oksornamendist sammas Welsi lossi erkeri nurgas, 1508-1514 Praha Püha Vituse katedraali kuningas Vladislavi oratooriumi fassaad Freiburgi toomkiriku kantsel varvistik lehtornament akantus Roheline mees Kunstiajaloo oskussõnastik. Tartu, 1927 S. Reili. Väike saksa-eesti keskaja arhitektuuri seletav sõnastik. Magistriprojekt. Tartu 2005 Ludwig Krug. Deckelpokal mit Astwerkfuß (1530). Deutsches Historisches Museum, 1500–1650 "Apfelpokal. Schmucklexikon von Prof. Leopold Rössler". Originaali arhiivikoopia seisuga 2. august 2019. Vaadatud 2. augustil 2019. "Astwerk. Schmucklexikon von Prof. Leopold Rössler". Originaali arhiivikoopia seisuga 2. august 2019. Vaadatud 2. augustil 2019. "Astwerk. Das grosse Kunstlexikon von P.W. Hartmann". Originaali arhiivikoopia seisuga 31. juuli 2019. Vaadatud 31. juulil 2019. Astwerk. Reallexikon zur Deutschen Kunstgeschichte
Līvi (Drabeši vald)

Līvi on küla (lielciems) Lätis Cēsise piirkonnas Drabeši vallas. Līvi asub valla põhjaosas merepinnast 130 meetri kõrgusel. Küla jääb valla keskusest Ausmasest 7 ja Riiast 81 kilomeetri kaugusele. Küla on sisuliselt Cēsise eeslinn. Külas on algkool ja raamatukogu, seal asuvad bussipeatused Katrīnkalns, Līvi ja Līvi (ciemats). Endise vallamaja juures asub mälestusmärk sõjas langenud Cēsise polgu kooliõpilaste roodu sõduritele. Asula jääb Gauja rahvusparki. Līvi on kujunenud nõukogude perioodil Meijermuiža aladest endise Līvi valla vallamaja juurde. Asula ehitati nõukogude perioodil välja kui kolhoosi Sarkanais karogs keskasula. Aastail 2000–2021 kuulus küla Amata piirkonda. Aastal 2015 oli külas 663 elanikku, aastal 2019 oli elanikke 631. Läti Ruumiandmete Agentuur https://kulturasdati.lv/lv/bibliotekas/cesu-novada-drabesu-pagasta-livu-biblioteka Autotransporta direcija Autotransporta direcija Autotransporta direcija Latvijas īpaši aizsargājamām dabas teritorijām dabas datu pārvaldības sistēmā OZOLS Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0. Vietvārdu datubāze
Marko Veisson

Marko Veisson (sündinud 25. juulil 1976) on eesti antropoloog ja muusik. Aastatel 1994–1998 läbis ta Tartu Ülikoolis sotsioloogia bakalaureuseõppe ja 1998–2007 magistriõppe sotsioloogia alal. 2006. aastal alustas ta Tartu Ülikoolis doktoriõpet sotsioloogia erialal ja 2009. aastal doktoriõpet sotsiaal- ja kultuuriantropoloogia erialal Helsingi Ülikoolis. Veisson on töötanud Viljandi Kultuuriakadeemias ja Tartu Ülikooli Viljandi Kultuuriakadeemias: aastatel 2001–2004 oli ta kultuurhariduse osakonna juhataja, seejärel 2005. aasta augustist aasta aega ja 2006. aasta septembrist 2008. aasta augustini erakorraline lektor. 2008. aasta augustist on ta sotsioloogia ja kultuuriantropoloogia lektor (0,50). 2007 "Rituaalide sotsiaalsest legitiimsusest mõnede sotsiaalantropoloogia rituaalikontseptsioonide valguses". Interdistsiplinaarsus sotsiaalteadustes. II : Eesti sotsiaalteaduste VI aastakonverents : 4.-5. november 2005 Tallinna Ülikoolis : artiklite kogumik. Toim. Aleksander Pulver. Tallinn: Tallinna Ülikooli Kirjastus. Lk 149−160. ISBN 9789985584958  Pikemalt artiklis Puuluup Ta mängib Hiiu kannelt koos Ramo Tederiga nu-folk-ansamblis Puuluup. 2024. aastal esindas ta Eurovisioonil Puuluubi koosseisus Eestit koos bändiga 5MIINUST. 2009 Suomen Antropologinen Seura 2010 Euroopa Sotsiaalantropoloogide Assotsiatsiatsoon (EASA) Tartu Ülikooli Viljandi Kultuuriakadeemia teadusnõukogu liige 2012 Tartu Ülikooli aumärk "Marko Veisson". Tartu Ülikooli Viljandi kultuuriakadeemia. Originaali arhiivikoopia seisuga 31. juuli 2019. Vaadatud 31. juuli 2019. "Tartu Ülikooli aumärgi kavalerid". Tartu Ülikool. Vaadatud 8.12.2022. Marko Veisson Eesti Teadusinfosüsteemis
Bellingshausen (täpsustus)

Bellingshausen on Saaremaa, Liivimaa ja Eestimaa aadlisuguvõsa, mille tuntuim esindaja on Antarktika avastaja Fabian Gottlieb von Bellingshausen. Fabian Gottlieb von Bellingshauseni järgi on nimetatud: Bellingshauseni meri, ääremeri Antarktise rannikul Bellingshauseni saar, üks Lõuna-Sandwichi saartest Admiral Bellingshausen, Antarktika 200 purjelaev Bellingshauseni jaam, Venemaa Antarktika jaam Mount Bellingshausen, mägi Antarktikas Bellinsgauzen, kraater Kuul 3659 Bellingshausen, asteroid Postimees, Antarktika 200, Ketš Bellingshausen ja luubid Vostok ning Mirnõi
Ville-Marie

Ville-Marie (eesti keeles 'maarjalinn') on Kanada Montréali linna keskne linnaosa, vanalinn (Vieux-Montréal) ja ärikeskus, kus asub ka vanasadam (Vieux-Port). Linnaosas elab üle 80 000 inimese. Le Sud-Ouest Le Plateau-Mont-Royal Mercier–Hochelaga-Maisonneuve Côte-des-Neiges–Notre-Dame-de-Grâce Outremont Westmount (eraldi linn)  Ville-Marie – pildid, videod ja helifailid Wikimedia Commonsis
Le Sud-Ouest

Le Sud-Ouest (eesti keeles kui 'Edelakaar') on Montréali üks kesksetest linnaosadest. Ville-Marie  Le Sud-Ouest – pildid, videod ja helifailid Wikimedia Commonsis
Mercier–Hochelaga-Maisonneuve

Mercier–Hochelaga-Maisonneuve on Montréali linnaosa. Ville-Marie  Mercier–Hochelaga-Maisonneuve – pildid, videod ja helifailid Wikimedia Commonsis
Outremont

Outremont on Montréali linnaosa. Ville-Marie  Outremont – pildid, videod ja helifailid Wikimedia Commonsis
Côte-des-Neiges–Notre-Dame-de-Grâce

Côte-des-Neiges–Notre-Dame-de-Grâce on Montréali linnaosa. Ville-Marie  Côte-des-Neiges–Notre-Dame-de-Grâce – pildid, videod ja helifailid Wikimedia Commonsis
Le Plateau-Mont-Royal

Le Plateau-Mont-Royal on Montréali linnaosa. Ville-Marie  Le Plateau-Mont-Royal – pildid, videod ja helifailid Wikimedia Commonsis
Rosemont–La Petite-Patrie

Rosemont–La Petite-Patrie on Montréali linnaosa.  Rosemont–La Petite-Patrie – pildid, videod ja helifailid Wikimedia Commonsis
Lachine

Lachine on Montréali linnaosa. LaSalle  Lachine – pildid, videod ja helifailid Wikimedia Commonsis
LaSalle

LaSalle on Montréali linnaosa. Lachine Verdun  LaSalle – pildid, videod ja helifailid Wikimedia Commonsis
Verdun (Montréali linnaosa)

Verdun on Montréali linnaosa. LaSalle Le Sud-Ouest  Verdun (Montréali linnaosa) – pildid, videod ja helifailid Wikimedia Commonsis
Advokaadibüroo

Advokaadibüroo on ettevõte, mille kaudu advokaadid õigusteenuse osutamisel tegutsevad. Eestis võib advokaadibürood pidada kas spetsiaalne äriühing (advokaadiühing) või üks või mitu vandeadvokaati füüsilisest isikust ettevõtjatena (FIE). Advokaadiühingu osanikuks või aktsionäriks võib olla üksnes vandeadvokaat. Advokaadibüroo partneriks nimetatakse bürood FIEna pidavat vandeadvokaati või advokaadiühingu osanikku või aktsionäri. Advokaadibüroo võib tegutseda ühes või mitmes asukohas (kontoris), teistes asulates avatud kontoreid nimetatakse tavaliselt osakondadeks või esindusteks. Advokaadibüroode ja nende kontorite kohta peab Eesti Advokatuur avalikku registrit. Advokaadibüroo kaudu võivad õigusteenust osutada ainult advokatuuri liikmed ja teatud tingimustel patendivolinikud. Ülejäänud isikud (näiteks juristid) võivad üksnes abistada advokaate õigusteenuse osutamisel. Kõik advokatuuri liikmed peavad tegutsema mõnes advokaadibüroos, advokaadi tegutsemiskoht avaldatakse Eesti Advokatuuri kodulehel. See nõue ei kehti kutsetegevuse peatanud liikmetele. Advokaadibüroo pidaja peab tagama, et advokaadibüroos tegutsevad advokaadid ja advokaadibüroo töötajad täidavad kutsetegevuse ja kutse-eetika nõudeid ning advokaadid täidavad täiendusõppe kohustust. Sisuliselt on see FIEna tegutseva vandeadvokaadi või advokaadiühingu advokaatidest juhatuse liikmete ja osanike või aktsionäride kohustus ning kohustuste rikkumisel võib advokatuuri aukohus neid distsiplinaarkorras karistada. Seadus piirab kliendisaladuse kaitseks advokaadibüroo läbiotsimist ja advokaadibüroo töötajate ülekuulamist. Advokaadiühing tohib osutada üksnes õigusteenust. Majandusliku sisu poolest on advokaadibüroo tegevus äritegevus, millele kehtivad teatavad advokaatide kutsenõuetest tulenevad piirangud. Advokaadibürood võivad oma teenuseid reklaamida. Advokaadibüroosid hindavad rahvusvahelised agentuurid (Chambers and Partners, Legal 500 jt) ja meedia kajastab büroode majandustulemusi. Advokaadibürood või osa sellest võib võõrandada ettevõttena või advokaadiühingu ühinemise või jagunemise käigus üle anda. Advokaadiühing võib ühineda üksnes teise advokaadiühinguga. Seisuga 31.12.2022 oli Eesti Advokatuuris 1085 liiget, sealhulgas 759 vandeadvokaati, 321 vandeadvokaadi abi ja 5 assotseerunud liiget. https://www.riigiteataja.ee/akt/AdvS "Arhiivikoopia". Originaali arhiivikoopia seisuga 12. detsember 2021. Vaadatud 12. detsembril 2021.{{netiviide}}: CS1 hooldus: arhiivikoopia kasutusel pealkirjana (link) "Eesti Advokatuur".{{netiviide}}: CS1 hooldus: url-olek (link) Eesti Advokatuur Advokatuuriseadus (AdvS) Eesti Advokatuuri kodukord
Eesti Looduseuurijate Seltsi ornitoloogiasektsioon

Eesti Looduseuurijate Seltsi ornitoloogiasektsioon oli Eesti Looduseuurijate Seltsi sektsioon. Sektsioon tegutses aastail 1921–1927 ja 1937–1991. Selle esimees oli pikka aega Eerik Kumari. Aastal 1991 iseseisvus sektsioon Eesti Ornitoloogiaühinguks.
Sekoia keel

Sekoia keel on tukano keelkonda kuuluv keel, mida räägivad sekoiad Peruus ja Ecuadoris. 2007. aastal loendati Peruus 920 sekoiat, kellest valdav osa rääkis sekoia keelt. Ecuadori sekoiad on valdavalt üle läinud hispaania keelele. Siona ja sekoia keelt peetakse sageli sama keele murreteks ja nimetatakse siona-sekoia keeleks. https://www.ethnologue.com/language/sey http://endangeredlanguages.com/lang/1752 https://glottolog.org/resource/languoid/id/seco1241